钦定古今图书集成/明伦汇编/闺媛典/第289卷 > 皇清二十二 > 尚辅义妻胡氏
## 钦定古今图书集成/明伦汇编/闺媛典/第289卷 > 皇清二十二 > 尚辅义妻胡氏

按《广东通志》：胡氏，尚辅义妻，兖州人，昭勇将军尚云虎长媳。及笄从夫辅义随征入粤。顺治十年，夫奉差海南，遇风覆舟死。氏闻报，恸哭绝食，誓以死从，骨立垂毙，家人劝曰：“‘翁姑在堂，叔少未娶，不可死’。始强起治丧，哀奠如礼。及叔娶姑殁，氏曰：‘吾今可从夫地下矣’。” 抱病数日，不进药饵，遂没。生平治家有法，事翁姑有礼，慈以御下，勤以率众，尤为戚党所称。